**-สำเนาคู่ฉบับ-**

**ประกาศองค์การบริหารส่วนตำบลปากทรง**

**เรื่องการเสริมสร้างวัฒนธรรมองค์การบริหารส่วนตำบลปากทรง**

**“สุจริตโปร่งใส องค์การบริหารส่วนตำบลปากทรงใสสะอาด”**

 **-------------------------------------------------------------------**

 ด้วยองค์การบริหารส่วนตำบลปากทรงให้ความสำคัญเรื่องการป้องกันการทุจริตและประพฤติ มิชอบตามนโยบายของรัฐบาลมาอย่างต่อเนื่อง เพื่อเป็นการปลูกฝังค่านิยมในการปฏิบัติงานด้วยความซื่อสัตย์สุจริต เป็นไปตามหลักธรรมาภิบาล ลดโอกาสการรับสินบนของเจ้าหน้าที่ของรัฐ และเป็นการเสริมสร้างค่านิยมประหยัด ตามหลักปรัชญาของเศรษฐกิจพอเพียง รวมทั้งเป็นมาตรการภายในเพื่อป้องกันการทุจริต จึงได้กำหนดมาตรการ เพื่อเสริมสร้างวัฒนธรรมองค์การบริหารส่วนตำบลปากทรง“สุจริตโปร่งใส องค์การบริหารส่วนตำบลปากทรงใสสะอาด”ให้พนักงานส่วนตำบลทุกคน ยึดถือและปฏิบัติตาม ดังนี้

 1. ยึดถือและปฏิบัติตนตามมาตรฐานทางจริยธรรม ตามมาตรา ๕ แห่งพระราชบัญญัติมาตรฐานทางจริยธรรม พ.ศ.๒๕๖๒ อย่างเคร่งครัด

 2. ปฏิบัติหน้าที่ด้วยความซื่อสัตย์ สุจริต โปร่งใส พร้อมรับการตรวจสอบจากหน่วยงานภายนอก

 3. ต้องไม่เกี่ยวข้องกับการรับหรือการให้สินบนหรือผลประโยชน์อื่นใดทุกชนิด และไม่ทำการใดๆอันขัดต่อผลประโยชน์ส่วนตัวและผลประโยชน์ส่วนรวมในทุกกรณี

 4. มีจิตสำนึกด้านคุณธรรม จริยธรรม เพื่อประโยชน์ของส่วนรวมและสังคม

 5. ปฏิบัติตนตามหลักปรัชญาของเศรษฐกิจพอเพียงและเป็นแบบอย่างที่ดีในการดำเนินชีวิต

ทั้งนี้ ให้หัวหน้าส่วนราชการ กำชับให้เจ้าหน้าที่ของรัฐในสังกัดยึดถือและปฏิบัติตามอย่างเคร่งครัด

 จึงประกาศให้ทราบโดยทั่วกัน

 ประกาศ ณ วันที่ เดือน กุมภาพันธ์ พ.ศ. ๒๕๖5

(นายอิทธิพล พูลศรี)

 นายกองค์การบริหารส่วนตำบลปากทรง